# name
Àmbits de l’educació física i rols de l’especialista sensibles a les demandes socials contemporànies

# metadata.dc.description.abstract[].value
La transformació social contemporània exigeix una escola innovadora per afrontar les noves demandes formatives. L’objectiu principal de la recerca fou recollir l’opinió dels especialistes en educació física, docents de primària i secundària, en relació amb una proposta actualitzada d’àmbits d’intervenció educativa i dels rols conseqüents a assumir. La mostra va estar formada per 209 especialistes d’educació física en un estudi descriptiu de disseny mixt. Es va administrar un qüestionari quantitatiu en escala de Likert per avaluar la proposta de 5 àmbits i de 5 rols. Les correlacions de Pearson de les puntuacions d’ambdues escales en relació amb les puntuacions totals del qüestionari van ser positives i fortes (rqüestionari-àmbit = .884, p < .001 i rqüestionari-rols = .858, p < .001), i la fiabilitat total dels ítems va ser bona (α = 0.756). Complementàriament, el 30.6 % de la mostra (64) va emplenar voluntàriament un qüestionari qualitatiu d’opinió narrativa. En tots els àmbits i rols, la nota màxima va ser l’elecció amb més freqüència i destaquen, respectivament, l’Activitat física i salut (77.99 %) i la Docència (86.6 %). No es va obtenir significació estadística en relació amb el gènere ni amb els anys d’experiència, però els àmbits van ser sensibles a les etapes educatives. En coherència, les respostes narratives mostraven percepcions positives sobre la proposta d’àmbits i de rols. Malgrat la irrupció de noves responsabilitats contemporànies en la disciplina, els especialistes continuen emfatitzant una educació física que promogui l’activitat física i la salut des de la responsabilitat docent.

# metadata.dc.publisher[].value
Institut Nacional d'Educació Física de Catalunya. INEFC

# metadata.dc.relation.ispartof[].value
Apunts. Educació Física i Esports, 2024, num.157, p. 1-8

# metadata.dc.rights[].value
cc-by-nc-nd (c) Institut Nacional d'Educació Física de Catalunya. INEFC, 2024

# metadata.dc.source[].value
Articles publicats en revistes (Didàctiques Aplicades)

# metadata.dc.title[].value
Àmbits de l’educació física i rols de l’especialista sensibles a les demandes socials contemporànies

# metadata.dc.title.alternative[].value
Areas of physical education and specialist roles sensitive to contemporary social demands

# metadata.dc.title.alternative[].value
Ámbitos de la educación física y roles del especialista sensibles a las demandas sociales contemporáneas